Lindsay weier om by rehabilitasiesentrum aan te klop | Nuus24
Lindsay weier om by rehabilitasiesentrum aan te klop
Lindsay Lohan wéér in die moeilikheid
Charlie Sheen help Lindsay Lohan met skuld
Lindsay Lohan vas ná vuisgeveg
Los Angeles – Die aktrise Lindsay Lohan weier om terug te keer na 'n rehabilitasiesentrum omdat sy nie glo sy het 'n drankprobleem nie.Volgens bronne drink die aktrise tot twee liter vodka per dag sedert sy aangekla is van aanranding. Sy het na bewering ook probeer om die polisie om die bos te lei.Die Liz & Dick-ster, wat aangekla is nadat sy die fortuinverteller Tiffany Mitchell na bewering verlede week in 'n nagklub in New York geslaan het, het glo aan haar vriende gesê sy hoef nie weer terug te keer na 'n rehabilitasiesentrum nie.Lohan is glo gespanne oor haar regsprobleme en die swak resensies vir haar vertoning in die rolprent oor Elizabeth Taylor, wat verlede week in die Verenigde State begin draai het.Sy het vroeër ook met die gereg gebots toe sy aan die polisie gesê het sy het nie haar Porsche bestuur toe sy in Junie betrokke was in 'n ongeluk nie. Lohan is ondermeer daarvan aangekla dat sy valse inligting aan die polisie verskaf het. Aanklagte van roekelose bestuur is ook teen haar aanhangig gemaak.Die bronne het verder onthul dat Lohan bang is om weer tronk toe te gaan, maar nie by 'n rehabilitasiesentrum sal aanklop in 'n poging om 'n verminderde vonnis te kry nie.– Lees meer hier– Volg Nuus24 op Twitter Lees meer oor: lindsay lohan | bekendes VOLGENDE OP NUUS24X
North West JobsBloemfontein JobsCape Town Jobs
Engineering JobsManufacturing JobsAccounting Jobs